
DR 31.7.2018                                                                    33                   

 
Kesembilan, cadangan kursus bagi Pegawai Perubatan Siswazah (PPS) dan 

graduan lepasan ILKKM sementara menunggu penempatan oleh Yang Berhormat Tanjung 
Malim.  

Isu kesepuluh, pembinaan dan naik taraf fasiliti kesihatan baru, ramai yang 
berbahas. Yang Berhormat Kapar, Yang Berhormat Port Dickson, Yang Berhormat Julau, 
Yang Berhormat Hulu Rajang, Yang Berhormat Kota Bharu, Yang Berhormat Pasir Gudang, 
Yang Berhormat Parit Sulong, Yang Berhormat Lanang, Yang Berhormat Ledang dan Yang 
Berhormat Segamat. Isu kesebelas, isu tanah di Institut Kesihatan Umum (IKU) oleh Yang 
Berhormat Shah Alam dan kedua belas, perkhidmatan di Klinik Desa oleh Yang Berhormat 
Merbok. 

 

 [Timbalan Yang di-Pertua (Dato' Mohd Rashid Hasnon) mempengerusikan 
Mesyuarat] 

■1220 

 Tuan Yang di-Pertua, saya akan mengambil kesempatan ini untuk menerangkan 
betapa dalam dua hingga tiga bulan yang lalu ketika mengambil alih dan mengemudi 
Kementerian Kesihatan Malaysia ini, saya juga telah membuat beberapa penegasan-
penegasan dari sudut visi saya, bagaimana dalam usaha ia diberikan tanggungjawab besar 
ini. Saya telah menurunkan dan menegaskan dalam kerangka penambahbaikan delivery atau 
penghantaran sistem kesihatan di Malaysia ini.  

Saya simpulkan untuk menjadikan visi saya di kementerian ini, dengan izin, 
delivering a world-class healthcare affordably. Menghantar ataupun menyampaikan sistem 
kesihatan yang sifatnya world-class dengan pendekatan yang mampu dikecapi dan dimiliki 
rakyat seluruhnya. 

 Tuan Yang di-Pertua, isu kesihatan mental- terdahulu daripada itu saya telah lebih 
awal tadi menyebutkan bahawa saya menurunkan lima visi yang mungkin saya akan garap 
kemudian tetapi mungkin pada tahap ini saya mungkin terus masuk ke dalam topik yang 
pertama isu kesihatan mental yang dialami oleh rakyat Malaysia.  

 Tuan Yang di-Pertua, Yang Berhormat Masjid Tanah dan Yang Berhormat Bagan 
Serai telah membangkitkan isu kesihatan mental yang dialami oleh rakyat Malaysia sebagai 
masalah yang sangat kritikal... 

 Dato’ Sri Bung Moktar bin Radin [Kinabatangan]: Boleh minta penjelasan, Yang 
Berhormat Menteri? 

Dr. Haji Dzulkefly bin Ahmad: Dan perlu diberikan perhatian secara serius. 

Dato’ Sri Bung Moktar bin Radin [Kinabatangan]: Sedikit sahaja. 

Dr. Haji Dzulkefly bin Ahmad: Bisa. 

Dato’ Sri Bung Moktar bin Radin [Kinabatangan]: Masalah mental di Sabah. 

Dr. Haji Dzulkefly bin Ahmad: Ya, ya. Belum mula berbicara lagi. 

Dato’ Sri Bung Moktar bin Radin [Kinabatangan]: Sudah dengar tadi [Ketawa] 
Terima kasih Yang Berhormat Menteri, sahabat saya. Ya, saya cuma hendak tumpang 
bertanya masalah pesakit mental ini. Apa agaknya punca terlalu ramai rakyat Malaysia ini 
terutamanya dan di seluruh dunia khususnya iaitu mereka yang kita lihat terlalu kronik sakit 
mental dia sehingga banyak yang membunuh diri terutama sekali di kalangan anak-anak 
muda?  

Jadi apa faktor, adakah Yang Berhormat selaku doktor pakar juga ada membuat 
kajian punca-punca dia? Mungkin ada jalan untuk kita menghalang selain daripada 
kaunseling, selain mungkin memberi penjelasan kepada ibu bapa. Adakah juga mungkin 
mereka ini tergolong dalam yang terlalu fanatik dalam politik sehingga mereka sakit mental? 

 

 

 



Kesembilan, cadangan kursus bagi Pegawai Perubatan Siswazah (PPS) dan graduan lepasan ILKKM sementara menunggu penempatan oleh Yang Berhormat Tanjung Malim. Isu kesepuluh, pembinaan dan naik taraf fasiliti kesihatan baru, ramai yang berbahas. Yang Berhormat Kapar, Yang Berhormat Port Dickson, Yang Berhormat Julau, Yang Berhormat Hulu Rajang, Yang Berhormat Kota Bharu, Yang Berhormat Pasir Gudang, Yang Berhormat Parit Sulong, Yang Berhormat Lanang, Yang Berhormat Ledang dan Yang Berhormat Segamat. Isu kesebelas, isu tanah di Institut Kesihatan Umum (IKU) oleh Yang Berhormat Shah Alam dan kedua belas, perkhidmatan di Klinik Desa oleh Yang Berhormat Merbok. [Timbalan Yang di-Pertua (Dato' Mohd Rashid Hasnon) mempengerusikan Mesyuarat] #1220 Tuan Yang di-Pertua, saya akan mengambil kesempatan ini untuk menerangkan betapa dalam dua hingga tiga bulan yang lalu ketika mengambil alih dan mengemudi Kementerian Kesihatan Malaysia ini, saya juga telah membuat beberapa penegasan- penegasan dari sudut visi saya, bagaimana dalam usaha ia diberikan tanggungjawab besar ini. Saya telah menurunkan dan menegaskan dalam kerangka penambahbaikan delivery atau penghantaran sistem kesihatan di Malaysia ini. Saya simpulkan untuk menjadikan visi saya di kementerian ini, dengan izin, delivering a world-class healthcare affordably. Menghantar ataupun menyampaikan sistem kesihatan yang sifatnya world-class dengan pendekatan yang mampu dikecapi dan dimiliki rakyat seluruhnya. Tuan Yang di-Pertua, isu kesihatan mental- terdahulu daripada itu saya telah lebih awal tadi menyebutkan bahawa saya menurunkan lima visi yang mungkin saya akan garap kemudian tetapi mungkin pada tahap ini saya mungkin terus masuk ke dalam topik yang pertama isu kesihatan mental yang dialami oleh rakyat Malaysia. Tuan Yang di-Pertua, Yang Berhormat Masjid Tanah dan Yang Berhormat Bagan Serai telah membangkitkan isu kesihatan mental yang dialami oleh rakyat Malaysia sebagai masalah yang sangat kritikal... Dato' Sri Bung Moktar bin Radin [Kinabatangan]: Boleh minta penjelasan, Yang Berhormat Menteri? Dr. Haji Dzulkefly bin Ahmad: Dan perlu diberikan perhatian secara serius. Dato' Sri Bung Moktar bin Radin [Kinabatangan]: Sedikit sahaja. Dr. Haji Dzulkefly bin Ahmad: Bisa. Dato' Sri Bung Moktar bin Radin [Kinabatangan]: Masalah mental di Sabah. Dr. Haji Dzulkefly bin Ahmad: Ya, ya. Belum mula berbicara lagi. Dato' Sri Bung Moktar bin Radin [Kinabatangan]: Sudah dengar tadi [Ketawa] Terima kasih Yang Berhormat Menteri, sahabat saya. Ya, saya cuma hendak tumpang bertanya masalah pesakit mental ini. Apa agaknya punca terlalu ramai rakyat Malaysia ini terutamanya dan di seluruh dunia khususnya iaitu mereka yang kita lihat terlalu kronik sakit mental dia sehingga banyak yang membunuh diri terutama sekali di kalangan anak-anak muda? Jadi apa faktor, adakah Yang Berhormat selaku doktor pakar juga ada membuat kajian punca-punca dia? Mungkin ada jalan untuk kita menghalang selain daripada kaunseling, selain mungkin memberi penjelasan kepada ibu bapa. Adakah juga mungkin mereka ini tergolong dalam yang terlalu fanatik dalam politik sehingga mereka sakit mental?.